George Soros

George Soros (jaiotzez Schwartz György, 1930, Budapest, Hungaria) hungariar-estatubatuar enpresari, inbertitzaile eta filantropoa da, jatorri judukoa.

 Biografia 
Budapesten jaioa, Erresuma Batura joan zen bizitzera 1947an. London School of Economics-en ikasi zuen. Bere negozio ibilbidea Erresuma Batuko eta gero Estatu Batuetako merkataritza bankuetan lanpostu desberdinak hartuz hasi zuen. 1969tik inbertsio funtsak kudeatuz egin du dirutza.

Sorosi goitizen bat ematen zaio, "Ingalaterrako Bankua porrotera eroan zuen gizona", libera britainiarrak salduz mila milioi dolarreko irabaziak lortu zituelako 1992ko Asteazken Beltzeko moneta krisian.

 Gai politikoak 
Soros kausa politikoetan inplikatzen den gizona da, ohikoan AEBetan progresista edo liberal gisa identifikatuko luketen joeran. Dohaintza filantropikoak egiten ditu Open Society Foundations fundazioaren bidez, eta horietako batzuek asmo politikoak izan dituzte. Esaten da bere finantziazioak lagundu zuela komunismoaren kolapsoan Ekialdeko Europan 1980ko hamarkadaren bukaeran eta 1990eko hasieran "Hungary: Soros Donates $250 Million to University in Budapest". IPR Strategic Business Information Database. Info Prod Research. October 16, 2001..

Europako zenbait ingurune nazionalista eskuindarrentzat mamu ideologiko bat bihurtu da, bereziki bere jaioterri Hungarian, non Viktor Orbanen gobernuak kanpaina zuzenak egin dituen bere kontra 2010eko hamarkadan.

Sorosen kontrako salaketa hauek konspirazio-teorien gai tipikoetako bat bihurtu dira, batez ere 2018tik aurrera (baita AEBetako zirkulu errepublikar mainstream izan daitezkeenen artean), eta bere izena lotu izan da Plandemia edo QAnon konspirazio teoriekin.

Euskal Herrian ere Soros konspirazioekin lotu izan duen mezurik ikusi izan da 2020. urtean, esate baterako genero ideologia feminista baten aldeko bultzatzailea balitz bezala.

Sorosen aurkako konspirazioaren teoria hauetan, bera judu jatorrikoa izanik, antisemitismo zantzuak daudela esan daiteke.

 Erreferentziak 

Kategoria:Budapestarrak
Kategoria:Hungariako juduak
Kategoria:Britainiar Akademiako kideak
Kategoria:Ameriketako Estatu Batuetako filosofoak
Kategoria:Gizabanako biziak
Kategoria:1930eko jaiotzak
Kategoria:Konspirazio-teoriak
Kategoria:Aberatsak
Kategoria:Hungariar estatubatuarrak
Kategoria:Ameriketako Estatu Batuetako enpresaburuak
Kategoria:Ameriketako Estatu Batuetako ateoak
Kategoria:Judu ateoak
Kategoria:Esperantoa maila aurreratuan
Kategoria:Londresko Unibertsitateko ikasleak